Þrjú hundruð og fimmtíu leikskólabörn í Reykjavík, og þeirra foreldrar, hafa verið send í sóttkví vegna kórónuveirusmita á níu leikskólum í borginni í fjórðu bylgju faraldursins. Þar að auki hafa rúmlega hundrað starfsmenn leikskólanna þurft að sæta sóttkví. Leikskólar borgarinnar voru flestir opnaðir eftir sumarfrí í fyrstu eða annarri viku ágústmánaðar. Sigrún Björnsdóttir, upplýsingafulltrúi skóla- og frístundasviðs Reykjavíkurborgar, segir að smitin hafi haft misvíðtæk áhrif á skólastarfið. Í sumum tilvikum hafi þurft að loka leikskólum tímabundið en í öðrum hafi sóttkví verið bundin við deildir.
Þrjú hundruð og fimmtíu leikskólabörn í Reykjavík, og þeirra foreldrar, hafa verið send í sóttkví vegna kórónuveirusmita á níu leikskólum í borginni í fjórðu bylgju faraldursins. Þar að auki hafa rúmlega hundrað starfsmenn leikskólanna þurft að sæta sóttkví.